cyanic-selkie/wikianc huggingface dataset:
Sinach
Okuyimba kwe
Ng'omwana, Sinach yategeeza nti yalinanga ebirooto nga yeeraba ayimbira abantu abayitirivu ,  wabula teyatwala kuyimba  nga ekintu kyagenda okusomerera. okujjako okwegatta ku kwaya ya Christ Embassy wamu n'okukola ng'omukozi mu kkanisa eno. Sinach yali yawandiika ennyimba nnyingi nga tannafulumya alubaamu ye eyasooka mu 2008. Oluyimba lwe olwa 'This Is Your Season' lwawungula okubeera oluyimba lw'omwaka mu 2008.
Bwetwogera ku linnya lye erya sitaage agamba " neerondera erinnya okuva mu linnya lyange erya Osinachi olw'ensonga nti lyanguwa okusoma era nga likwatika"
Ng'omuwandiisi w'ennyimba, Sinach awandiise enyimba ezisoba mu 200 era awangudde n'engule eziwera. Oluyimba lwe olwa 'This Is Your Season' lwawangula awaadi y'oluyimba olusinze mu mwaka gwa 2008. Olumu ku nnyimbaze ezisinze okumanyika lwe lwa 'I Know Who I Am'.
Sinach ayimbye era nakulembera ebivvulu mu nsi eziwera  50  okuli Kenya, Dominica, South Africa, United States, Canada, Antigua & Barbda, Trinidad and Tobago, Jamaica, Grenada, Uganda, Barbados,  British Virgin Islands, Zambia, Saint Maarten, United Kingdom and India
Refugio County, Texas
Refugio County, Texas ye ssaza erisangibwa mu ssaza ly’e Texas mu nsi ya United States of America.
Sinach
Okuyimba kwe
Sinach era yayimbira ne mu nsi ye mu kivvulu ekyategekebwa omusumba ow'oku ntikko owa   Metropolitan House on the Rock churches ,omusumba  Paul Adefarasin, era yayimba ne ku lukungaana lwa   Women on the Winning Edge Conference olwa buli mwaka olwakyazibwa Funke Felix-Adejumo.
Bwe yali anyumyamu n'omu ku bannamawulire b'abayimbi, Motolani Alake owa Pulse Nigeria, Sinach yategeeza nga Katonda bweyamusibira mu buweereza  bw'enjiri ng'ayita mu mafuta g'omusumba  Chris Oyakhilome.
Mu gw'okubiri 2021, Sinach yalangirira okufulumya alubaamu ye ey'omulundi ogwe 12 gye yatuuma GREATEST LORD nga erimu abayimbi abeekoledde erinnya mu kuyimba ennyimba z'eddiini ez'enjawulo okuli  Maranda Curtis, Darlene Zschech, Nathaniel Bassey, Panam Percy Paul, Micah Stampley, Leeland and Jekalyn Carr.
Brazoria County, Texas
Brazoria County, Texas ye ssaza erisangibwa mu ssaza ly’e Texas mu nsi ya United States of America.
Postnet Omony
Posnet Omony (eyazaalibwa nga 7 Ogwekkumineebiri 1982) munnayuganda omuzannyi w'omupiira gw'ebigere azannyira Roses United.mu Liigi y'e South African ey'oku ntikko.
Andrew Kayiira
Andrew Lutaakome Kayiira (30 Yazaalibwa mu Gwoluberyebery 1945 – n'afa nga 9 Ogwokusatu 1987) Ye yali akulira ekibinja ky'abalwanyi aba Uganda Freedom Movement (UFM), akyatandikibwa okulwanyisa Gavumenti ya Milton Obote n'eya Tito Okello wakati wa 1980 ne 1986. Kayiira ne UFM baalabwanga ng'abalabe ba NRA oluvannyuma eyafuuka National Resistance Movement (NRM) abaali bakulemberwa Yoweri Museveni, nga nayo yali mu lutalo olw'omu nsiko olwagenderera okuvuunika Gavumenti ya Obote n'eya Okello. NRM bwe yajja mu buyinza mu 1986, Kayiira yalondebwa Museveni okubeera Minisita w'amasannyalaze. Kyokka oluvannyuma Kayiira yakwatibwa n'avunaanyizibwa emisango gy'okulya mu nsi ye olukwe kyokka obujulizi bwe bwabula kkooti n'emuyimbula. Kayiira yatemulwa bamukwatammundu abataamanyika nga 9 Ogwokusatu 1987.
Okusoma kwe n'emirimu gye yasooka okukola
Kayiira yasomera mu Namilyango College gye yava okuweebwa ekifo mu ttendekero lya Kubala mu Makerere University kyokka yasalawo okukolera Gavumenti mu kitongole ky'amakomera mwe yaweereza okutuuka ku ddaala lya assistant superintendent. Oluvannyuma yafuna sikaala n'agenda okusoma mu Bwakabaka bwa Bungereza (United Kingdom) gye yafuna Dipuloma mu Criminal Justice. Oluvannyuma yagenda mu Amerika n'asomera muUniversity of Southern Illinois, gye yafunira Diguli ya Bachelor of Science degree in criminal justice n'eyookubiri eya Master of Arts kwossa eyookusatu eya PhD in criminal justice gye yasomera mu University at Albany School of Criminal Justice.
Akakiiko akafuzi kaateekebwawo mu 1978, nga ssentebe waako ye ye yali ssaabawolererza wa Gavumenti, Godfrey Binaayiisa. Oluvannyuma ekibinja kino ekyali kisinziira e Boston omwali: Henry Bwambale, Kalu Kalumiya, Olara Otunnu, Justine Sabiti, Mubiru Musoke, ne Aloysius Lugira, kyalaba nga kyali kisaanidde UFU okufuna obukulembeze obuggya. Kayiira yasembebwa okuvuganya ne Binaisa era mu ttabamiruka waabwe eyali New York, Kayiira yalondebwa n'afuuka ssentebe wa UFU.
UNLF
Ekibinja kya Uganda National Liberation Front kyali kibinja kya byabufuzi ekyakolebwa Bannayuganda abaali babeera ebweru nga bawakanya enfuga ya Gavumenti ya Idi Amin. Kyakolanga n'ekya Uganda National Liberation Army (UNLA) n'ekigendererwa okuggya Uganda mu mukono gya Amin. Bano baalwana n'eggey lya Tanzania mu lutalo olw'okuvuunika Gavumenti ya Amin.
Carson County, Texas
Carson County, Texas ye ssaza erisangibwa mu ssaza ly’e Texas mu nsi ya United States of America.
Bunamwaya Stadium
Bunamwaya Stadium kisaawe ekikola emirimu egy'enjawulo mu kabuga k'e Wakiso mu Uganda. Ensangi zino kikozesebwa nnyo mu kuzannyirwamu omupiira nga kyeyambisibwa aba Bunamwaya SC ng'amaka gaawe mu liigi ya Uganda eyababinywera. Ekisaawe kituuza abantu 5,000.
Robert Kayanja
Obuweereza n'eby'eddiini
Robert Kayanja yatandika ekkanisa ya Miracle Centre n'ebitoogo bye yakozesa okuzimba ng'ali wamu ne banne abamuyambako mu buweereza. Olwaleero y'emu ku Kanisa ezisinga obunene mu kitundu ng'etuuza abantu abasoba mu 10,000. Era y'akulira ettendekero lya Miracle Bible College, Pulojekiti erabirira abaana eya Never Again Children's project kwossa amaka agalabirira Bamulekwa aga Kapeeka orphanage. Ye dayirekita wa Miracle TV era omwogezi ow'olulango ku mukutu gwa Daystar Television Network. Ekkanisa ye era esobodde okutandikawo amakanisa amalala agasoba mu 1,000 okwetoloola eggwanga nga galina akakwate ku Kanisa eno.
Kayanja akubiriza abagoberezi be okukola bagaggawale basobole okutuukiriza ebirooto byabwe.
Ye ssentebe w'ekitongole kya AfriAid.
Kayanja era ye nannyini kwolesebwa kw'ennaku 77 ez'obuwanguzi ezimanyiddwa nga 77 DOGS.
Engule z'awangudde
Kayanja era yawangula engule ya VIGA Merit Award. Zino z'engule ezitegekebwa abayimbi b'ennyimba z'eddiini nga mwe basiimira abantu abalina bye bakoze mu kisaawe ky'ennyimba eziryowa emyoyo.
Okudduukirira abali mu buzibu
Pulezidenti Yoweri Museveni yasiima Omusumba Robert Kayanja ne General Salim Saleh olw'okukulemberamu omulimu gw'okukungaanya obuyambi bw'emmere eri abantu b'e South Sudan.
"Nebaza abagoberezi ne General Saleh olw'okubeera n'ekirowoozo ekirungi eky'okuyamba baganda baffe ne banyina ffe abali e South Sudan nga betaaga obuyambi," Museveni bwe yagamba. Yayongerako nti ekikolwa kye baakola kyali kituukana n'enjigiriza ya bayibuli ekubiriza abantu okwagala baliranwa baabwe nga nabo bwe beeyagala. Yakaatiriza nti kye baakola kyali kirungi nnyo okuyimirira ne baganda baffe ab'e South Sudan.
Omuwi wa Pulezidenti ow'amagezi ku nsonga z'ekijjaasi Gen. Salim Saleh ng'ali wamu n'abagagga b'omu Kampala wansi w'ekibiina kya Afri-Aid, baasonda obukadde 300 okugulira ab'e South Sudan emmere oluvanyuma lw'okutaagulwa olutalo. Saleh yannyonnyola nti nga tebannaba kutandika kusondera bantu b'e South Sudan, yasooka kutuukirirwa omukazi munnabizinensi w'omu Kampala Esther Mpumuza n'amuwa amagezi nti waaliwo obwetaavu obw'okusabira n'okusondera abantu b'e South Sudan abaali bagoyeddwa olutalo.
Nga Ssentebe wa Afri-Aid, Kayanja yagamba nti, "Kino kye kiseera Abafirika okuwaayo kyonna kye balina okusobola okuyamba abantu baffe abawangaalira mu bulamu obubi e South Sudan. Nga Ssentebe wa Afri - Aid, nina okufuba okulaba nga tukungaanya obuwumbi 2 okugulira abantu b'e South Sudan emmere."
Okwemulugunya n'obukuubagano
Nga 31 Ogwekuminebiri 2005, Kayanja yalagula nti omu ku baali besimbyewo ku bwa Pulezidenti yali ajja kufa ng'okulonda tekunnaba. Ababaka ba Palamenti baafuna okutya naye kino tekyatuukirira.
Mu 2006, baamukolokota nnyo olw'okwegaggawaza n'azimba goloofa kwokomya amaaso e Gaba okuliraana Kampala ku lubalama lw'enjanja Nalubaale. Kayanja yayanukula abaali bamukolokota n'abasaba okufa ku bibakwatako, n'agamba nti Goloofa ye kyali kirabo kya bufumbo eri mukyala we.
Mu 2009, ensasagge yagwawo, Kayanja bwe baamulumiriza nti yenyigira mu kulya abavubuka abato mu Kanisa ye ebisiyaga. Abasumba abalala baayambako abavubuka bano okuwaaba emisango gyabwe mu b'obuyinza, wabula bano ate oluvanyuma emisango baagiggyayo. Abawagizi ba Kayanja baalumiriza abaali banenya omuntu waabwe nti baali baagala kuttattana linya lye wakati nga yetegekera Omusumba omumerica Benny Hinn eyali agenda okumukyalirako ku Kanisa ye. Poliisi oluvanyuma yejjeereza Kayanja ku misango gy'okulya ebisiyaga. N'abaali bamuvunaana nabo bagyibwako emisango gy'okuwaayiriza n'okuttattana erinnya lye. Wabula mu October 2012, kkooti ya Buganda Road yasingisa abantu mukaaga omusango gwokwekobaana battattane erinnya lya Kayanja era ne baweebwa ebibonerezo omuli okusasula akakadde kamu aka ssente n'okukola Bulungibwansi okumala essaawa 100. Ku bano kwaliko n'omusumba Martin Ssempa.
Okumwetondera
Nga 2 Ogwekuminebiri 2016, Robert Musasizi amanyiddwa ennyo nga Mukisa, ng'ono ye yali alumiriza Kayanja okumulya ebisiyaga mu 2009, yagenda ku Kanisa ya Miracle Centre ng'ali ne Maama we. Mu kiseera ekyo baali mu nnaku 77 ez'ekitiibwa n'obuwanguzi, nga zino zaategekebwanga okusaba n'okukowoola mwoyo mutuukirivu. Musasizi mu lujjudde lw'abantu yetonda era n'ategeeza nga bwe yakozesebwa abasumba abamu ne bannamatteeka alumirize Kayanja, ekintu ekitaali kituufu. Musasizi yemenya mu mutima era ne yetondera Kayanja ne mukyala we Jessica Kayanja. Ku nkomerero y'okwetonda, Kayanja yasonyiwa Musasizi era n'amuwa omukisa wamu ne famire ye, era n'amulangirirako obugagga.
Obulamu bwe ne Famire
Kayanja abeera Kampala ne mukazi we Jessica, omutabani Robert Kayanja Jr. ne bawala baabwe abalongo Kirstein ne Kristiana. Kristiana yawona kookolo w'obwongo mu 2004. Omusumba Kayanja ye muto w'eyali Ssaabalabirizi we York, John Ssentamu ne David Makumbi Omusumba mu kanisa emu mu Uganda.
Annet Nyakecho
Annet Nyakecho amanyiddwa nga Okwenye Annet Nyagecho yazaalibwa nga 27 Ogwomunaana 1982 munnabyabufuzi, mukyala omusuubuzi, era mukyala akiikirira ekitundu ekya Tororo North County mu disitulikiti eye Tororo. Munnabyabufuzi atalina kibiina. Yaweereza ng'omubaka akiikirira abakyaala mu disitulikiti eye Otuke mu nkiiko z'eggwanga okuli olw'omwenda n'ekkumi ng'omubaka wa Tororo North. Mu kiseera kino ye mubaka Omukyala wa Palamenti olw'omulundi 11 mu Uganda.
Oluvannyuma lw'okutondebwawo kwa disitulikiti eye Otuke mu 2009, kino kyamuwa omukisa era mu 2011, yavuganya ku kifo eky'okukiikirira abakyala wadde nga teyawangula. Oluvannyuma yavuganya era n'awangula omulundi gwe ogwasooka mu kisanja kye ekyasooka (mu palamenti ey'omwenda) nga yajira ku ttikiti eya National Resistance Movement ng'omubaka omuto ng'yawangula beyali avuganya nabo abalala musanvu newankubadde nga yali talina nteekateeka za kuyingira bya bufuzi.
Okusoma
Mu 1994, yamaliriza ekibiina eky'omusanvu mu Rock View School, Tororo. Mu 1998, yafuna ebbaluwa ye ey'obuyigirize mu Uganda Certifiate of Education okuva mu Nkono Memorial S.S., Kaliro. Mu 2000, yaweebwa ebbaluwa eya Uganda Advanced Certificate of Education okuva ku City High School, Kololo era oluvannyuma yegatta ku Makerere Yunivaasite okufuna diguli esooka mu by'enkulaakulana (2008).
Obulamu bwe
Yaweebwa omulimu ng'omuyambi w'okunoonyereza mu kitongole kya MTN ku kitebe ekikulu(2000), Nutrition and Early Childhood Development Project, Tororo (2001-2002), ne African Centre for Institutional Development, Kampala (2002-2003).
Obulamu bw'eby'obufuzi
Yaweereza mu Palamenti ya Uganda ng'omu ku b'akakiiko akakola ku nsonga z'ebweru w'eggwanga, ab'akakiiko akakola ku by'embalirira(2011-2013), memba ku kakiiki akakola ku nsonga ez'amateeka n'ebya palamenti (2013-2013), n'omumyuka w'omukulembeze w'akakiiko akakola ku bya ssaayansi ne tekinologiya (2015-2016). Era yaweerezako ng'omubaka wa Palamenti ya Uganda mu palamenti ey'omwenda, ey'ekkumi neemu.
Yaweerezako nga Sentebe w'akakiiko ka Palamenti ak'eby'empuliziganya, amawulire ne tekinologiya (ICT) naye oluvannyuma yaggibwa ku kifo ekyo nnampala wa gavumenti Ruth Nankabirwa era ekifo kye nekiweebwa omubaka we Dokolo North Paul Amoru.
Annet Nyakecho, omwami we Levi Otim, mwanyina n'abalala bangi abaasangibwa mu maka g'eyali minisita w'ebyokwerinda, Lt. Gen. Henry Tumukunde bakwatibwa era n'asibibwa. Ye yali omukwanaganya wa Lt.Gen.Henry Tumukunde 2021 mu kampeyini z'obwa pulezidenti.
Obuvunaanyizibwa obulala
Yaweereza mu Palamenti ya Uganda ng'omu ku bammemba b'akakiiko akavunaanyizibwa ku nsaasanya y'ensimbi z'omuwi w'omusolo, akakiiko akavunaanyizibwa kunsonga z'abakozi awamu n'akakiiko akavunaanyizibwa ku gavumenti ez'ebitundu.
Obulamu bwe
Mufumbo eri Levi Otim. Ye Mukristaayo ow'enzikiriza ya Anglican.
Chambers County, Texas
Chambers County, Texas ye ssaza erisangibwa mu ssaza ly’e Texas mu nsi ya United States of America.
Ronald Musagala
Ronald Musagala (yazaalibwa nga 16 Ogwekkuminebiri 1992 mu Iganga) muddusi wa Uganda ow'embiro enyimpi n'empanvu.
Mu mpaka z'ensi yonna eza 2013 World Championship e zaali mu kibuga Moscow, yandukako mu mpaka eziddirira ez'akamalirizo mu mita 800. Yamalira mu kifo ky'amunaana mu mita 800 mu mizannyo gya 2014 Commonwealth Games. Y'etaba mu mpaka z'ensi yonna eza 2015 World Championships mu mita 1500 ezaali mu kibuga Beijing.
Y'etaba mu misinde gya 2020 Summer Olympics.
Musagala alina likodi y'eggwanga eya mmita 1500.
Ebijuliziddwamu
<references group="" responsive="1">
Jane Frances Kuka
Jane Frances Kuka ow'ekitiibwa, mubaka wa Kapchorwa omukyala mu palamenti nga eyadira Gertrude Kulany mu bigere
Yaliko minisita omubeezi ow'ekikula ky'abantu n'okulakulanya ebitundu wabula nga Baguma Isoke yeyamudira mu bigere.
Yaliko Residenti District Commissoner wa Kapchorwa mu 2007 ng'adira Tezira Jamwa mu bigere, wabula naye oluvannyuma yavaako Joseph Arwata n'atwala ekifo kino.
Ebimukwatako nga omuntu:
Yazalibwa Jane Frances Yasiwa
Eggwanga: Munnayuganda
Ekibiina ky'eby'obufuzi: National Resistance Movement (NRM)
Ommwami we: Stephen Kuka
Gyeyasomera: Gamatui Primary School, Nyondo Teachers College e Mbale, Ggaba Teachers College.
Omulimu: Munabyabufuzi era alwana okulaba nga omwana omiuwala oba omukyala tebamusala mbalu Anti FGM activist
Jane Frances Kuka munnayuganda omusomesa ng'era avumirira eby'okusala abaana ab'obuwala embalu, anti-Female Genital Mutilation (FGM) activist, munabyabufuzi eyaliko omukiise wa Kapchorwa mu palamenti ey'omukaaga wakati wa (1996 ne 2001), wabula nga Gertrude Kulany yeyamudira mu bigere. Yaliko minisita omubeezi ow'ekikula ky'abantu n'enkulakulana okuva mu 1996 okutuusa 1998, yaliko minisita omubeezi ow'ebigwa tebiraze mu 1999 gyeyava oluvannyuma nebamufuula Resident District Commissioner wa disitulikiti ya Kapchorwa 2007 ng'adira Tezira Jamwa mu bigere.
Ebyafaayo bye n'eby'enjigiriza:
Kuka yazalibwa Jane Frances Yasiwa mu Sipi, Kapchorwa ne Miriam Chelangat mu myaka gya 1950 eyo. Yasomera ku Gamutui Primary School, gyeyava oluvannyuma mu 1966 okwegata ku kutendekero lya Nyondo Teachers College Mbale. Yayita ng'afuuse omusomesa 1969. Kuno yakwongerezaako ng'agenze ku Ggaba Teachers College gyeyava ng'omusomesa w'ekibiina eky'okusatu.
Okusomesa
Kuka yali musomesa wa muziki ku Gamutui Primary School mu 1969. Mu 1988, yakuzibwa n'afuulibwa akulira etendekero lya Kapchorwa Teachers’ College.
Eby'obufuzi:
Kuka yalemererwa okwesimbawo okubeera mukiise mu palamenti mu 1989 ssaako n'okubeera omu kubakola amateeka agatambulirwako eggwanga Constituent Assembly elections mu1994. Wabula oluvannyuma yalondebwa nga omukyala omukiise mu palamenti ey'omukaaga ng'akiikirira Kapchorwa.
Ng'ogyeko okubeera omukiise wa palamenti, yayongerko okubeera minista omubeezi o'w'ekikula ky'abantu n'okulakulanya ebituntu wakati wa 1996 ne 1998. Mu 1999, yatwalibwa n'afulibwa minista omubeezi ow'ebigwa tebiraze n'abanoonyi boobubudamu.
Mu 2007, yalondebwa nga Resident District Commissioner wa disitulikiti ya Kapchorwa nga baddamu nebamulonda mu kifo kyekimu mu 2014. Wakati awo, yakola nga omumyuka w'omuwandiisi wa pulezidenti ow'ekyama.
Okuvumurira abasala abaana embalu:
Nga omukulembezze w'etendekero lya Kapchorwa Teachers College mu 1988, Kuka yawona okutibwa ekibinja ky'anatu kuba yali tawagira kakiiko ka disitulikiti Kapchorwa akaali kaatekawo eteeka erikiriza abaana abawala okubasala embalu. Kuka nga ye kino yakiyita nga ekintu ekibi ennyo era ekikyamu kuba baali bakikola abantu abasobola kwerwanako.
Obulamu bwe:
Mu 1972, yafumbirwa Steven Kuka
Ebimuwereddwa n'okumulabawo:
Mu kumulaba ng'eyalwanirira eddembe ly'omuwala obutamusala mbalu, Female Genital Mutilation (FGM), Kuka yaweebwa awaadi ya  Tumaini Lifetime Achievement award mu2013
Laba ne
Female Genital Mutilation (FGM)
Cherokee County, Texas
Cherokee County, Texas ye ssaza erisangibwa mu ssaza ly’e Texas mu nsi ya United States of America.
Ettoffaali
Okututumuka kw'ekigambo
Ekigambo ekyo waggulu, kyaliwo era nga kyogerwa okuviira ddala ku mulembe gwa Kintu. Wabula okutandika okukozesebwa ennyo, gwali mwaka gwa 2013 oluvannyuma lw'okulondebwa kwa katikkiro aliko, Charles Peter Mayiga. Mu kiseera ekyo, amasiro g'e Kasubi gaali gamaze emyaka 3 nga gali ku ttaka olw'okusaanyizibwaawo nnabbambula w'omuliro mu 2010.
Obwakabaka omuli abalangira n'abambejja, bwasigalanga bwewuunaganya ku butya bwe gayinza okuddizibwaawo. Mayiga bwe yalondebwa, yafuna ekirowoozo ky'okusonda ensimbi okuva mu bannansi bennyini okuzzaawo amasiro era n'atandikirawo okutalaaga amasaza ga Buganda gonna oluvannyuma lw'okuwayaamu ne beene, Ronald Muwenda Mutebi II.
Kijjukirwa nti waaliwo n'obwetaavu obulala mu kumaliriza ekizimbe ki Muganzirwazza n'okuyamba ku ntambuza y'emirimu ku mbuga enkulu mu Bulange, Mengo. Nga bw'egenda ewummuzibwaamu, kampeyini eno yakulungula emyaka 6, era Bannayuganda okuva e bunaayira, baasitukiramu okwegatta ku mulimu ettendo ogwali gugenda mu maaso.
Si bokka, wabula ne gavumenti eyawakati, ensi nga Japan n'ebitongole eby'obwannakyewa, nabyo byasalawo okubaako ne kye biwaayo. Okukakkana, obuwumbi bw'ensimbi za Yuganda 6 beddu, bwakunngaanyizibwa. Wabula kisaana okutegeerekeka nti omulimu gwatambula okuva mu 2014, nga n'enkola y'ettoffaali bw'etambuzibwa obukwakku.
Ebizibu ebyalimu
Ng'era buli kintu bwe kitayinza kutuusibwa ku kamalirizo awatali kusoomoozebwa, mu kukunngaanya ettoffaali mwalimu ebizibu nkuyanja nga n'ekyasinga obukulu kwe kuwakanyizibwa abamu ku bannyinikintu, Abaganda, abataakwasaganya ndowooza zaabwe kw'ebyo ebyali bigenda mu maaso.
Mu kwogerezeganya nabo, baagamba nti baasuubira nti kwali kubanyigiriza naddala mu by'enfuna olw'ensonga nti ezimu ku nsimbi zaali zigendereddwamu kwongera ku by'obugagga by'omutanda Mutebi II ng'omuntu. Kino Mayiga yakkiriza obutuufu bwakyo wabula n'alambika obulungi obukirimu eri Obuganda.
N'ensonga endala etayinza kusuulibwa muguluka, kinogaanyizibwa nti ekitiibwa ky'obwa katikkiro ekyaliwo oluberyeberye, kyakakkanyizibwa olw'ekyo abandi kye baayita okusabiriza. Wakati mu kulwanyisibwa, Mayiga enfunda nnyingi yavangayo okulayira nga bwe yali tayinza kulekera kukunga bantu okujjumbira omulimu guno okutuusa lwe gwakomekkerezebwa.
Mayiga afulumya ekitabo
Oluvannyuma lw'akaseera (mu 2020), Mayiga yatongoza ekitabo kye yabbulira ddala mu kigambo ekyo, 'Ettoffaali', mwe yalambikira byonna ebyatuukibwaako awamu n'okuyigiriza abakulembeze ku butya bwe bayinza okukola omulimu mw'abo ababakkiririzaamu okusobola okusenvula okuva mu kifo ekimu awatali kwesigamira ku bayinza okuba ebweru waabwe.
Ebyaddirira
Omuwandiisi: Ibraheem Ahmad Ntakambi
Cerinah Nebanda
Cerinah Nebanda (1988–2012) yali mubaka wa palamenti ya Uganda, ng'akiikirira Butaleja District Women's Constituency. Okufa kwe ng'aweza emyaka 24, mu Ddesemba 2012, kwaviirako enkaayana mu by'obufuzi.
Okufa n'okunoonyereza okw'oluvannyuma
Lipoota y'omukugu wa gavumenti ey'oluvannyuma lw'okufa yagamba nti enjaga, heroin, omwenge, n'ebiragalagala bingi byasangibwa mu musaayi gwa Nebanda, mu byenda, ne sampolo z'ebitundu.
Kyokka mu kuziika Nebanda, Sipiika Rebecca Kadaga yagaana lipoota eno. Pulezidenti wa Uganda Yoweri Museveni yegaana nti National Resistance Movement, ekibiina ky'eby'obufuzi ye n'omugenzi Nebanda kyebaalimu, kye kyamutta. Olupapula lw'amawulire oluyitibwa The Observer lwalaga nti abamu ku babaka ba palamenti (MPs) ba Uganda [b'ani?] balowooza nti Nebanda yaweebwa butwa, kubanga yali avumirira gavumenti, era nti eggwanga lyali "likwata omuntu yenna ateeberezebwa okuba ng'asaasaanya ebigambo ebiri mu ttuuba eryo." Mubaakwatibwa kwaiko ababaka babiri, ng'omu ku bo yali Mohamed Nsereko.
Emabegako, olupapula lw'amawulire olwa Daily Monitor lwali lutegeezezza nti omusawo ab'omu maka ga Nebanda gwe baali basabye okwekebejja sampolo ze yali yakwaatibwa ng'agenda mu South Africa.
Nga 2 Gatonnya 2013, poliisi yalangirira nti baali bagguddewo okunoonyereza ku nfa ya Nebanda era ne bakigatta n'ekyo kye baayita "ekibiina ky'eddagala erikola mu nsi ezitali zimu omuli Uganda, Pakistan, ne South Sudan". Nga 4 Gatonnya, muganzi wa Nebanda, Adam Suleiman Kalungi, yakwatibwa e Kenya n'atwalibwa mu Uganda okubuuzibwa ebibuuzo poliisi. Mu mwezi gw'omusanvu 2014, yaggulwako emisango gy'obumenyi bw'amateeka egikwata ku nfa ya Nebanda.
Collin County, Texas
Collin County, Texas ye ssaza erisangibwa mu ssaza ly’e Texas mu nsi ya United States of America.
Irene Muloni
Irene Nafuna Muloni Munnayuganda nya Yinginiya wa masannyalaze, munnabizinensi era munnabyabufuzi. Muwi wa magezi omugundiivu owa Pulezidenti wa Ugandan, Yoweri Kaguta Museveni. Yaweerezaako nga Minisita w'amasannyalaze n'ebyomugagga eby'omuttaka mu Kabineeti ya Uganda okuva nga 27 Ogwokutaano okutuuka mu 2019. Ekifo kino ek'Obwaminisita yakisigalamu n'oluvannyuma lw'okulonda kwa bonna okwa 2016. Yaweereza ng'Omubaka omukazi owa Paalamenti omulonde owa Disitulikiti y'e Bulambuli okuva mu 2011 okutuuka mu 2016 lwe yawangulwa eyali amuvuganya era eyeesimbawo ku bwannamunigina; Sarah Wekomba. Kyokka oluvannyuma yaddamu okuwangula ekifo kino mu kulonda kwa bonna okwa 2021. https://www.monitor.co.ug/uganda/special-reports/elections/muloni-back-to-lead-bulambuli-nrm-party-wins-big-in-tororo--3261662
Gy'ava n'ebyokusoma kwe
Yazaalibwa nga 18 Ogwekkuminoogumu 1960, mu kitundu kati ekiyitibwa Disitulikiti y'e Bulambuli. Yasomera mu ssomero lya Budadiri Girls' Primary School nga tanneeyunga ku Gayaza High School. Mu 1982, yeegatta ku Makerere University, nga ye Yunivaasite esingayo obukulu mu mawanga agali Ebuvanjuba bwe Afrika (East Africa), n'asomerayo obwayinginiya. Mu 1986, yatikkirwa ddiguli ye mu by'amasannyalaze eya Bachelor of Science in Electrical Engineering (BSc.E.Eng). Oluvannyuma yatikkirwa Didguli ye eyookubiri mu kuddukanya Buzinensi eya Master of Business Administration (MBA), okuva mu Capella University e Minneapolis, Minnesota, mu ggwanga lya America. Era akola nga Certified Public-Private Partnership Specialist, nga yakkirizibwa aba Institute for Public-Private Partnerships ng'akola n'aba the Water, Engineering and Development Centre (WEDC) okuva mu Loughborough University.
Emirimu
Okuva mu 2002 okutuusa mu 2011, Irene Muloni yali akola ng'akulira ekitongole ekibunyisa amasannyalaze mu Uganda ekya Uganda Electricity Distribution Company Limited (UEDCL). Mu 2011, yavuganya mu kulonda kwa bonna okwaliwo era n'awangula entebe y'omubaka omukazi owa Disitulikiti y'e Bulambuli mu Paalamenti ya Uganda ey'omwenda. Nga 27 Ogwokutaano 2011, Yalondebwa Pulezidenti Yoweri Museveni okubeera Minisita w'amasannyalaze n'ebyobugagga eby'omuttaka. Mu kifo kino yali adda mu bigere bya Hilary Onek, eyali alondeddwa nga Minisita w'ensonga ez'ebweru. Mu nkyukakyuka ezaakolebwa mu Kabineeti ezaalabgirirwa nga 6 Ogwomukaaga 2016, Muloni yasigala mu kifo kino n'akiweerezaamu ekisanja ekirala kya myaka etaano.
Angella Katatumba
Angella Franklin Keihongani Katatumba [yazaalibwa nga 21 Ogwokubiri 1989] munnayuganda omuyimbi, omuwandiisi w'ennyimba, mugabi wa buyambi, akiikirira ensi ye mu nsi endala era musuubuzi.
Obulamu bw'ekito, obuyigirize n'ebyafaayo.
Angella yali mu Nairobi, Kenya. Muwala w'omubaka wa Pakistan mu Uganda, Omukenkufu Boney Mwebesa Katatumba ne Gertrude Katatumba omutandisi wa AFK Beauty Clinic esangibwa e Kabalagala. Angella alina muganda we omuwala omu ne bannyina musanvu; Rosemary, Allan, Dennis, Rugiirwa (omulongo wa Angella), Colin (omugenzi), Ken, Ian ne Jay.
Yasomera pulayimale mu Uganda ku Katatumba Academy oluvannyuma n'agenda ku Belmont Senior Secondary School e Vancouver, B.C Canada, gye yafunira dipuloma mu ngeri y'okukolaganamu n'abantu. Oluvannyuma yagenda ku Oxford Brookes University, England gye yafunira diguli mu Byobubazi n'amateeka. Era ku Oxford Brookes University, England, gye yafunira diguli eyookubiri mu ngeri y'okukolaganamu n'abantu. Oluvannyuma yagenda mu Chicago, Illinois, gye yakolera.
Nga Angella azzeyo e Uganda, yatandika okukola nga yakulira abakozi ku wooteri ya taata we eyitibwa Diplomaté. Taata we bwe yafa mu 2017, nga omumyuka we, yafuuka omubaka wa Pakistan mu Uganda okumala emyaka ebiri okutuusa Pulezidenti wa Pakistan Oweekitiibwa Mamnoon Hussain lwe yalonda omuntu omulala.
Okwongereza ku kuyimba, Angella yatandikawo ekitongole kyobwannakyewa ekiyitibwa Angella Katatumba Development Foundation (AKDF) ekiwagira pulojekiti za Angella ez'okuyimba.
Ebikulu ebituukiddwako
• Mu 2010 olukiiko lw'Ebungereza lwalonda Angella nga akola ku nkyukakyuka mu mbeera y'obudde mu Uganda.
• Nga 23 Ogwokutaana 2016, Angella yayitibwa omuwandiisi w'ekitongole ky'ensi yonna Ban-Ki Moon, okwetaba wamu n'okwolesa ku mukolo gw'ensi yonna agwali gusookedde ddala okubaawo ogwali gutunuulira embeera za bantu e Istanbul, Turkey.
Ennyimba eziri ku butambi
Angella yatandika mu butongole okuteeka ennyimba ze ku butambi nga ali mu Uganda. Kati alina obutambi bw'ennyimba buna.
• Olutambi lwa Glad I'm Alive Album - luliko ennyimba 10; Feel Alright nga ali ne Navio, Glad I'm Alive, Thank You, The Pledge, Without You, Wind Beneath Your Wings, A Better Place nga ali ne First Love, Forgiveness, Ngenze Noono ne Gwenjagala.
• Olutambi lwa Supernatural Girl - luliko ennyimba 15; Mulago Yaffe, Together Forever, Let's Go Green nga ali ne Keko, In the Air nga ali ne Keko, Only You, The Struggle nga ali ne NTO, So Painful nga ali ne NTO, Multiply By 2 nga ali ne Radio ne Weasel, Out of My Head nga ali ne Kuzi Kz, They Don't Care About Us nga ali ne Kuzi Kz, Supernatural Girl, So Close, Tonelabila nga ali ne Daddy Andre, Darling nga ali ne Mr. Green, Strange Feelings nga ali ne Herbert Skillz.
• Olutambi lwa Wendi - luliko ennyimba 15; Inside, All About You, Cool Down, Mukyikiri, Wendi nga ali ne Daddy Andre, Goshodo nga ali ne Mbuzi Gang, Only Jesus, Dance For You, Hey, Sample Dat, Jump In nga ali ne Jegede, Love Me nga ali ne Kent & Flosso, This Boy nga ali ne Pastor Yiga, Emotional ne Tubigezeeko.
Ayeta Anne Wangusa
Ayeta Anne Wangusa yazaalibwa Kampala, Uganda, nga 9 Ogwomwenda 1971) munayuganda omuwandiisi era omulwanirizi w'eddembe. Y'omu ku batandisi (1995) ba FEMRITE, Uganda Women Writers Association, Wangusa yasooka kufuna ettutumu mu bitabo olw'akatabo ke akiyitibwa Memoirs of a Mother (1998). Era y'omu kuba mmemba (2009) b'ekibiina ekya African Writers Trust, nga mu kiseera kino (okuva mu 2018) ng'aweereza ku kakiiko k'abawi b'amagezi. Y'omu ku abo abawaayo ekitabo ekiyitibwa New Daughters of Africa ekyasunsulwaMargaret Busby mu 2019.
Emirimu gye ng'omuntu
Okuva mu Gwomusanvu 2009, Wangusa abadde akola ne SNV - Netherlands Development Organization mu Tanzania ng'omuwi w'amagezi ku gavumenti (ku by'empuliziganya) ku Public Accountability Tanzania Initiative. Emabegako, yakolera ne SNV mu Tanzania ng'omuwi w'amagezi  mu Ogw'omusanvu 2006 okutuuka mu Ogwomusanvu 2009.
Okuva mu Ogw'omwenda 2004 okutuuka mu Gwokusatu 2006, Wangusa yaweereza nga Project Officer Development and Implementation, Open Knowledge Network, ne African Medical and Research Foundation (AMREF) mu Tanzania.
Okuva mu Ogwekumminebiri 1996 okutuuka mu Deesonda 2003, Wangusa yakola ne New Vision Printing and Publishing Corporation, Uganda, ng'omusunsuzi w'emboozi empanvu, era mu Ogwomunaana okutuuka mu Ogwekuminebiri 1996 yaweereza ng'omusunsuzi w'obutabo obwa Fountain Publishers Ltd, Uganda.
Ebitiibwa, okulondebwa ne awaadi
Okuva mu 2009 okutuuka mu 2011, Wangusa yaweereza ng'omukwanaganya w'ekitongole eky'ekikula ky'abantu n'abakyala mu Commonwealth Peoples' Forum, Perth, Australia, ne Commonwealth Civil Society Advisory Committee Member (CSAC), ng'akiikirira ekitundu kya East Africa.
Wangusa yalondebwa New Partnership for Africa's Development (NEPAD) okubeera omu ku bakugu ku Capacity Development and Knowledge Exchange, mu Gwomusanvu 2011.
Mu Ogwomwenda - Ogwekkumi 2003, Wangusa yenyigira mu mpaka za Cheltenham Literature Festival mu Bungereza nga Across Continents Project. Era mu 2003, yaweereza ng'omulamuzi w'ekirabo eky'omuwendo ekya Commonwealth Writers' Prize (African Region), ekyawagirwa Commonwealth Foundation wamu ne Pulof. Mary Kolawole owa Nigeria ne Prof. Andries Oliphant ow'e South Africa.
Mu Ogwomunaana- Ogwekkumi 1998, Wangusa yeetaba mu International Writers Program, University of Iowa, era n'aweebwa ekirabo kya Honorary Fellowship in Writing okuva mu University of Iowa.
Mu Gwokusatu 2002, Wangusa yaweereza ng'omulamuzi mu mpaka z'okuwandiika ezaategekebwa American Centre (Uganda) okujjukira omwezi gw'ebyafaayo eby'omufirika omumerika. Mu Ogwomukaaga 2002, yaweerezako ng'omuweereza omukulu owebyali bigenda mu maaso mu lukungaana lw'abakyala olw'omulundi ogwa 8 mu Kampala Uganda olwa International Inter-disciplinary Congress on Women.
Wangusa era abadde ku kakiiko akafuzi aka Women Writing Africa, Eastern Africa project of the Feminist Press (New York, USA).
Victoria Kakoko Sebagereka
Victoria Kakoko Sebagereka (17 Kasambula 1946 – 4 Ogwomunaana 2021) yali munnamateeka wa Uganda, munnabyabufuzi era omulwanirizi w'akawuka ka siriimu. Yaweereza ng'omubaka omukyala mu palamenti owa disitulikiti y'e Kayunga mu Palamenti ya Uganda ey'omusanvu.
Ebyafaayo n'obuyigirize
Sebagereka yazaalibwa Bernard Kakoko n'Omumbejja Agnes Nkwenge Bagaya Kakoko (eyali amanyidwa nga Anne Mega).
Yasomera Kasukuru Palace Nursery ne Kyebambe Primary School nga tannagenda ku Bweranyangi Girls Senior Secondary School. Yamaliriza emisomo gye egya siniya ku Maryhill High School e Mbarara.
Yasomera mu London College, Bungereza n'oluvannyuma mu Kianda College, Kenya era n'afuna ebisaanyizo eby'obwa Kalaani.
Okulwanyisa ebikolwa ebinyigiriza eddembe ly'obuntu
Kakoko yaweereza nga ssentebe w'olukiiko lw'abakyala mu 1986. Ng'omu ku baategeka olukiiko lw'ensi yonna olw'eby'obulamu bw'abakyala ku Gayaza High School mu 1990, yayita omugenzi Philly Bongole Lutaaya okwogera mu lukiiko ku mbeera ye eya HIV/AIDS.
Oluvannyuma yeegatta ku The AIDS Support Organisation (TASO) ng'omubaka.
Eby'obufuzi
Mu kulonda kwa Uganda okwa 1994 mu Uganda Constituent Assembly, Sebagereka yalondebwa ng'omubaka akiikirira Mukono. Mu kiseera kino, yaweereza ku kakiiko k'abasajja 45 ak'okulonda aka 4 akalina obuvunaanyizibwa "okukubaganya ebirowoozo ku ssuula ku; Republic, Citizenship, Local Government ne General and miscellaneous provisions" mu ssemateeka eyateekebwawo
Sebagereka oluvannyuma yaweereza ng'omubaka omukyala owa Kayunga mu palamenti ya Uganda ey'omusanvu
Joana Ntaja
Joana Ntaja (25 Mukutulansanja 1984 – 8 Mukutulansigo 2015) yali munnabyabufuzi wa Malawi era meeya omukyala eyasooka mu Zomba, ekibuga kya Malawi ekikadde, wakati wa Kasambula 2014 ne Mugulansi 2015. Yali akolagana ne Democratic Progress Party.
Ebyafaayo n'obuyigirize
Ntaja yazaalibwa Cathyreen Chimgoga Chakhaza ku Queen Elizabeth Central Hospital (QECH) mu Blantyre, Malawi. Okusinziira ku kubuuzibwa kwe yawa nga yaakamala okulondebwa nga meeya, yasomera mu masomero ga pulayimale ag'enjawulo nga "St. Pius, St Anthony, Zomba Police n'amaliriza ku Balaka Primary School". Oluvannyuma yasomera Balaka ne St. Marys Secondary Schools. Oluvannyuma yakola emisomo gy'omuwandiisi mu Michiru Secretarial College. Okuva eyo, yasomera ku Lilongwe Technical College n'afuna Advanced Diploma in Business Management.
Omulimu
Ng'ali ku Democratic Progressive Party (DPP), Ntaja yaweereza nga Kansala wa Zomba Central Ward ku Zomba City Council.
Nga 14 Ogwomusanvu 2014, Ntaja yalondebwa nga meeya ow'omukaaga mu lukiiko lw'ekibuga Zomba era omukazi eyasooka mu kifo ekyo.
Ntaja yali memba wa
Obulamu bw'omuntu n'okufa
Oluvannyuma lw'okwemulugunya ku musujja gw'ensiri n'obuzibu mulubuto, Ntaja yalangirirwa nti afudde nga 8 Mugulansigo 2015 mu ddwaliro lya Mwaiwathu Private Hospital e Blantyre. Yafiirwa bba, Rashid Mussa n'abaana basatu.
Ntaja yaziikibwa ku kyalo Mteje mu Chigumula
Radio One FM
R
adio One FM 90
mpala
We
sinziira; Kampala Uganda
Om
ukutu, 90.0 MHZ
En
teekateeka
kola; Amawulire n'okumanyisa
Ol
Alice Auma
Alice Auma yazaalibwa mu mwaka gwa 1956 n'afa ng'enaku z'omwezi 17 mu mwezi ogusooka mu mwaka gwa 2007 nga yali musawuzi mu ggwanga lya Acholi eyali akulira ekibiina ky'abasamize ekya 'Holy Spirit Movement (HSM), yakulemberamu akabinja k'abaali baagala okumaamulako gavumeenti ya pulezidenti ya Yoweri Museveni okuva mu mwezi ogw'omunaana mu mwaka gwa 1986 okutuusa mu mwezi ogw'ekuminoogumu mu mwaka gwa 1987. Omuzimu gweyakozesa ng'okuyisaamu ebyawongo bye gwali gw'eyali munamaggye eyali yafa eyali ammnyikiddwa nga "Lakwena", ekitegeeza omutume oba gwebasindise, abachooli kyebaali bakiririzaamu okubeera ng'abakatuliki mwebaakozesa ng'okuyisa omwoyo omutukirivu. Eky'okubeera nga yali Alice Auma yali asobola okukola ebyawongo ng'ayita mu muzimu gwa Lakwena kyebatera okuyita "Alice Lakwena". Ekibiina kya Auma ekyaali kyagala okugyako gavumenti baakiwangula mu mwezi ogw'ekuminoogumu mu mwaka gwa 1987, amaggye ga Uganda agaali gakulembeddwamu Yoweri Museveni.
Radio One FM
unaku olwasooka ku mpewo; 1997
Alice Auma
Obulamu bwe
Alice Auma yazaalibwa mu mwaka gwa 1956, ng'era eyali akulira ekibinja ky'abayeekera ekya Lord's Resistance Army Joseph Kony yagamba nti ye ne Auma yali kizibwe we era ng'amulinako omuganda. Naye nga teyatera kumusaba buyambi kuba ne Auma tetamusemberera nga kuba ebiseera ebisinga yayawukana okuva kundowooza za Kony n'endowooza zze.
Radio One FM
utimbagano
Ek
ibanja radioonefm90.com
Alice Auma
Emirimu gye
Nga tebanaba kuwangula Tito Okello, Auma yali omu ku baali boogerezeganya n'abafu eyali akolerera okulinaana akabuga g'e Gulu ng'alina omusawuzi era eyali awonnya ng'ayita mu by'emizimu n'emisambwa. Yakolera nga mu bwegugungo bw'abayeekera abaali baagala b'amagye ga National Resistance Army (NRA) abaali bayeekera amagye ga Uganda People's Democratic Army, n'okubeera ng'okuyeekera kwa NRA kwali kweyongera. Olugero mu buyekera lugamba nti ng'enaku z'omwezi 6 mu mwezi ogw'omunaana mu mwaka gwa 1986, Lakwena yalagira Auma okulekeraawo omulimu gwe g'omusawuzi n'omuwonya obutaalina makulu namulamwa munsonga z'olutalo, n'atandikawo ekibiinja ky'abayeekera ekya 'Holy Spirit Movement' (HSM) okulwanyisa amasitaani n'okukomekereza okuyiwa omusaayi. Baali batambulira ku mulamwa gw'obwakatonda ogw'okuwamba ekibuga kya Kampala, nga wano abachoolo webaali bagenda okwebulula okuva mu kutulugunya kwebaali batadde ku bayuuze b'omukitundu kya Luwero triangle, nga baali bakuteeka bulamu bweyagaza oba bwesiimisa kunsi. Ebalu eyali esindikiddwa mu bamisaani yeeyali enyonyola enkyuka kyuka eno:"Katonda omulungi yali yasindika Lakwena yasalawo okukyusa omulimu gwe okuva mu kubeera omusawo, n'amufuula omuduumizi w'amagye olw'ensonga emu eyali enyangu: tekigasa kuwonga musajja leero, ate n'atibwa olunaku oluddako. Kino kyafuuka kirubirirwa kye okuyimiriza okuyiwa omusaayi nga tanaba kwongerayo mulimu gwe ng'omusawo."Auma yakikaatiriza nti Lakwena yali amwetaaga okubeera ng'alinyibwako emizimu egiwerako okusobola okutuuka ku kirubirirwa kye. Kino kyali tekisangibwa sangibwa mu neeyisa y'abachooli ey'eby'emizimu. Mu kaseera ako waliwo okumannyikwa kw'emizimu egyali gigambibwa nti gyali mu kitundu egyaliwo mu kaseera kekamu nga gy'ayagala okuwamba amagye g'omubukiika kkono. Obunkenke obwali bweyongera n'abantu okubeera nga baali bayitiridde okufa, baali bakikuusa okubeera ku bulogo. Okweyongerayo, abajaasi baali baabulira ekifo kino nga baddayo mu Acholi oluvannyuma lw'okubeera nga baali bawanguddwa mu Kampala abaagaana emikolo gy'obuwangwa egy'okubatukuza. Emikolo gino baali bakiriza nti gyali gya kukuuma bitundu bino n'abantu okuva eri emizimu gy'abantu abaali batibwa abajaasi egyali gy'agala okuwoolera, naye abakulu baakizuula nti baali tebakyasobola kugoberera kiragiro kino kungeri gyebaali batekeddwa okukikola.but the elders found that they no longer had the authority to force compliance with the onvention.
Radio One FM
Radio One FM 90 Leedio ewulirizibwa okuva ku mutimbagano okuva e Kampala. Ekolera ku kusanyusa abantu, eby'emizannyo, amawulire n'ennyimba okusingira ddala eweereza ennyimba eziyiseeko emyaka.
Yatandikibwawo mu mwaka 1997.
Alice Auma
Emirimu gye
Oluvannyuma lw'okuwangula okwomudiringanwa, Auma yakulembera akabinja k'abayekera akaali kayitibwa Holy Spirit Movement (HSM) mu bukiika kkono bw'ettaka ly'abachooli abaali boolekera Kampala. Eno, gyeyafunira obuwagizi okuva mu bibiinja ky'abantu abaali balina obutakaanya ne gavumenti ya Yoweri Museveni. Naye baafunamu obuzibu okuva mu magye ekyavirako abamu kubagoberezi b'ekibiinja kino abaali balumiriza Auma okubeera omulogo ng'akozesa emizimu okuleeta enkomerero y'ensi. Ekibiinja kya HSM bwekya funa okuwangulwa okwali kusembayo mu kuwanyisiganya amasasi okwali mu kibira okulinaana  Kampala, Auma yaduka ng'agamba omuzimu gwa Lakwena gwali gumulekulidde.
Obulamu bwe obulala
Auma yali abeera mu nkambi y'abanoonyi boobubuddamu eya Ifo okulinaana Dadaab mu bukiika ddyo bw'eggwanga lya Kenya obulamu bwe obwali busigalidde, nga yali agamba emizimu gyali gyamulekulira. Mu mwezi ogw'ekuminoogumu mu mwaka gwa 2004, yaliko mu by'okukukusa abaana okuva e Gulu okubatwala munkambi y'abanoonyi boobudamu. Mu mwaka gwa 2006, yagamba nga bweyali azudde eddagala eryali liwonya akawuka kasiriimu. Auma yafa ng'enaku z'omwezi 17 mu mwezi ogusooka mu mwaka gwa 2007, oluvannyuma lw'okubeeta nga yali mulwadde okumala wiiki n'obulwadde obwali tebutegerekeka obwali buteberezebwa okubeera siriimu.
Olugero lwa Paraa
Wadde nga Auma' okubeera nga yali akola ng'omuwaatwa nga yakadda mu Gulu teyagenda bulungi, olugero lwa Paraa yafuuka ensibuko y'ekibiinja kya HSM. Mu ngeri eno Lakwena yakyasanguza ng'abayeekera bwali bwetaaga okukulakulanya. Okusinziira ku lugero, Lakwena yasooka okubeera nenteseganya n'ebisolo ebyali mukuumiro okusobola okumannya olutalo luno kyerwali lutegeeza oba kwelwali lutambulira mu bukiika kkono, nemukukwonoona ebyali byetoloddewo n'abantu abaali tebakwatagana:"Lakwena yagamba ebisolo: ' bisolo mwe katonda yansindika okubabuuza oba mwemulina obuvunaanyizibwa kukuyiwa omusaayi okwali mu Uganda.' Ebisolo byegaana era embogo neeraga ekiwundu ekyali kukugulu, ate envubu neeraga ekiwundu ekyali kumukono."Lakwena oluvannyuma yeebuza mu mazzi ku by'olutalo:"Lakwena yagamba ekiyiira ky'amazzi: 'Mazzi, nzijja kukubuuza ku bibi n'okuyiwa omusaayi munsi eno.' Awo amazzi wegagambira: 'Abantu abalina amagulu abbiri bata baganda baabwe nebasuula emibiri gyabwe mu mazzi .' Omuzimu gwabuuza amazzi kiki kyekyakolera aboonoonyi, amazzi negagamba: ' Nwanisa aboonoonyi, kuba beebanenyezebwa ku by'okuyiwa omusaayi. Genda olwanyise aboonoonyi, kuabnga beebakasuka baganda baabwe mu mazzi.'" Oluavnnyumwa lw'okudda kubuttaka bwe akaseera akatono, Lakwena yakulemberamu Auma nebagenda ku lusozi lwa Kilak okukwasaganya ensonga y'obulogo. Olusozi lwayaniriza okujja kwabwe n'okubaluka okw'amaanyi:"Omuzimu gwa Lakwena gwagamba olusozi oba olwazi: 'Katonda ansindise okuzuula lwaki waliwo obubbi munsi.' Olusozi lwamuddamu: 'Sirina wegenze, ng'era sirina mwana wa muntu yenna gwenzibye, naye abantu bajja wano wendi nebangamba amannya gaabo beembeera nina okutta nga mpita mukubaloga oba okubasindikira etalo. Abala bansaba ddagala okubaloga. Bino by'ebibi by'abantu.Njagala kukuwa mazzi okuwonya enddwadde. Naye olina okulwanyisa aboonoonyi.'"Kuntiko y'olugero, katonda kennyini alaga ani alina okunenyezebwa ku lw'okubonaabona n'okuyiwa omusaayi:"Katonda yagamba nti waaliwo eggwanga ly'abantu mu Uganda eryali lyakyayibwa buli wamu. Eggwanga lino lyaali ly'abachooli. Era katonda naalagira akaliga akato kaweebweeyo ng'eky'okusadaaka, basobole okwenenya ebibi byabwe okusobola okukomekereza okuyiwa omusaayi mu Acholi."
Miss Uganda
Ebyafaayo
Empaka za Miss Uganda zaatandika mu 1967, omuwanguzi nga yeetaba mu mpaka za Miss World, wadde nga alina Miss Uganda omu yekka okutuuka ku fayinolo okuva lwe zaatandikibwawo. Minisitule y'ebyobulimi eragira Nalulungi wa Uganda n'ekigendererwa eky'okwongera okwagazisa abavubuka mu by'obulimi.
Mu 2014, Salim Saleh yalangirira mu lujjudde enkolagana wakati wa Miss Uganda Foundation, abategesi b'empaka z'omwaka, ne pulogulaamu ya Wealth Creation Saleh gy'akulira. Saleh yagamba nti, "Tuli kumpi okuteeka omukono ku ndagaano y'okutegeeragana ne Miss Uganda Foundation kubanga twagala okulonda Miss Uganda addako nga tusinziira ku by'obulimi era kino kigendereddwamu okusikiriza abavubuka mu kitongole kino.
Gillespie County,Texas
Gillespie County,Texas ye ssaza erisangibwa mu ssaza ly’e Texas mu nsi ya United States of America.
Zomura Manezo
Zomura Manezo munnayuganda era nga mubaka mu lukiiko lw'eggwanga lya Uganda. Mu kalulu ka bonna aka 2021, Manezo yalondebwa ng'omubaka omukyala akiikirira ddisitulikiti ya Obongi mu lukiiko lw'eggwanga. Ddisitulikiti ya Obongi esangibwa mu bukiikakkono bwa Uganda.
Manezo munnakibiina kya National Resistance Movement, ekibiina ekiri mu buyinza.
Aziz Azion
Aziz Mukasa, ng'amanyikiddwa nga Aziz Azion (bwe lyatulwa [ʕaziːz] á-ʐðɲ), Muyimbi w'enyimba kika kya R&B era nga muwandiisi wa nnyimba. Yazaalibwa nga Aziz Mukasa nga 27 Ogwomusanvu 1986 mu Fort Portal, Uganda era n'akuzibwa mu Kampala gyeyasomera okutuuka mu sinya ey'okuna oluvanyuma n'eyegatta ku kisaawe ky'okuyimba. amanyikiddwa nyo nga "kabaka w'okusuna gita", Aziz ataddewo ekitiibwa mu bipande by'enyimba bya Uganda ne East Africa n'ennyimba ze omuli 'Yegwe', 'Nkumila Omukwano', 'Nakupenda', 'Oxygen', 'Beera Nange', 'Nzikiriza', 'Pain Killer', ne 'Yo Love', n'endala nyingi. Omutunzi w'ennyimba asinga ettutumu DJ Erycom nga alabikira ku ndaga za TV ez'enjawulo, yagamba nti "Leero Monday" lwe luyimba lwa Aziz Azion lw'eyasooka okuwandiika n'okuyimba mu mwaka 2007.
Ekika ky'ennyimba z'ayimba
Ennyimb za Aziz zitambulira mu kika kya R&B nga ziva mu za Afrobeat ne Afropop. Mu kiseera kino enyimba ze azifulumiza mu Shotym Music Entertainment, situdiyo ye gyeyatandikawo mu 2020 n'ekigendererwa eky'okulinyisa omutindo gw'enyimba ze okuzituusa ku mutendera oguddako. Yayiga okukuba gita mu 1998 mu bandi ya Kadongo Kamu eyitibwa 'Makuge Kandongo Kamu group'. Oluvanyuma yegatta ku kibiina ky'omugenzi Paulo Kafeero ekiyitibwa Kulabako Guitar Singer, ng'eyo yamalayo omwaka gumu n'ekitundu nga tannaba kwegata ku kibiina kya Kato Lubwama Diamond Productions gy'eyamala emyaka ebiri. Yegatta ku kibiina kya Eagles’ production ng'eno yamalayo emyezi egiwerako okutuusa ye n'aba bandi bwe bakkiriziganya okukola bandi en'akubira abayimbi bonna ekyaviirako okukola Jeckaki Band. Aziz yakola nga ow'ebyuma mu bandi nga yakolanga ng'omukubi wa gita mu nnyimba eziwerako naddala ez'abayimbi ab'amannya mu kisaawe ky'okuyimba nga Jose Chameleon. Okuweereza kw'abwe okwasooka ku siteegi kwali mu 2005 mu kuyimba kwa Chameleon mu lugendo lw'eyakola mu mawanga g'ebulaaya. Jeckaki bakola ne Jose Chameleon mu Sweden, Denmark, Norway, Belgium ne Finland.
Wabula okumanyika kwe mu kisaawe ky'okuyimba kwaliwo mu 2008 oluvanyuma lw'okufulumya oluyimba lwe olw'akwatayo lwa 'Nkumila Omukwano'. Aziz ayimbye n'abayimbi nga GNL Zamba mu luyimba olutambulira mu ngeri ya R&B/Hip hop olwa 'Nakupenda', olw'ateekebwa mu alubaamu ye eya "Wampisa", Juliana, Goodlyfe, Mariam Ndagire, GNL, Swangz Avenue, Rabadaba ne Pastor Wilson Bugembe.
Alubaamu ya Oxygen
Mu 2011, Azion yafulumya alubaamu y'ennyimba ze ey'okubiri eya Oxygen ku Kati Kati, Calendar Rest Hotel, ne KK beach. Alubaamu yalimu ennyimba nga Oxygen and Baliwa.
Robertson County, Texas
Robertson County, Texas ye ssaza erisangibwa mu ssaza ly’e Texas mu nsi ya United States of America.
Roberts County, Texas
Roberts County, Texas ye ssaza erisangibwa mu ssaza ly’e Texas mu nsi ya United States of America.
Vampino
Vampino, Elvis Kirya, munnayuganda omuyimbi w'ennyimba az'ekika kya dance hall era omuzannyi wa filimu nga yasooka kuzanyira filimu ya Nana Kagga eya 2012, The life. Yazanyira wamu ne munne nga bayitibwa "Benon ne Vamposs." Muganda w'omuyimbi Maurice Kirya. Ayimbira mu kibiina kya Swangz Avenue.
Obulamu bwe obw'obuto n'emisomo gye
Vampino yazaalibwa mu 1980. yasomera mu masomero omw'ali Shimoni Primary school, Kabojja ne Namasagali secondary nga tannegata ku Aptech gy'eyafunira Dipuloma ya Computer Networking and Maintenance.
Okuyimba kwe
Vampino yasoka okukola erinnya lye ng'ayimbira ne muyimbi munne era nga baayitibwanga Benon ne Vamposs. Bombi batandika okuyimba mu 2000. Baalina enyimba zaabwe ez'akyaaka nga "Mumulete", "I know", "Nsazewo", ne "My lady". Vidiyo y'oluyimba lw'abwe "Mumuleete" yatuuka ku ennyimba ekkumi ezisinze ku kipande kya MTV mu UK. Mu 2009, Vampino yasalawo okuyimba yekka ate nga ye Benon essira y'alissa mu kufulumya era n'okutunda ennyima. Okuyimba kwe ng'omuntu kwakwatayo nenyimba nga "Kwekunyakunya" ne Keko (rapper), Juliana Kanyomozi ne Cinderella Sanyu era "Tell it" mweyali ne Radio and Weasle. Era yayimbako n'omuyimbi w'enyimba za R&B Nick Nola mu nyimba nga "Nobody Like Me" ne "Setula".
Shelby County, Texas
Shelby County, Texas ye ssaza erisangibwa mu ssaza ly’e Texas mu nsi ya United States of America.